《题竹外一枝梅花》
元代·黄清老

仙标何处来？一寒倚寒玉。晴窗见疏林，座上春可掬。

山阴带残雪，水影兼远绿。珍重孤竹君，岁寒伴幽独。

作者简介：（1290—1348）元邵武人，字子肃。笃志励学，泰定帝泰定四年进士，除翰林国史院典籍官，迁应奉翰林文字兼国史院编修。出为湖广儒学提举。时人重其学行，称樵水先生。有《春秋经旨》、《四书一贯》。